Norkaičiai (Šilutė)

Norkaičiai – kaimas Šilutės rajono savivaldybėje. Yra parkas, buvęs Norkaičių dvaras (XIX a. pr.).

 Etimologija 

Anot padavimo, senesnis kaimo pavadinimas buvo Putrimai, Putrynė. Šioje vietoje vykdavusios derliaus dievui Putrimui (plg. Patrimpas) skirtos religinės apeigos. Atsikėlus naujakuriams Norkams, pervadintas į Norkaičius.

 Istorija 

XIX a. pradžioje Norkaičių dvarą įsigijo dvarininkas Gotlybas Gabrielius Funkas. Jis čia turėjo malūną, karčemą, spirito gamyklą ir plytinę. Kadangi palikuonių neturėjo, po jo ir jo žmonos Marijos Eleonoros mirties dvaras atiteko valstybei. Po Antrojo pasaulinio karo buvusio dvaro pastate įsikūrė Šilutės miškų urėdijos Norkaičių girininkija, o dvaro sodo vietoje įkurtas medelynas.Venckuvienė A. Norkaičių kaimas – girinių lopšys, Vakarų ekspresas, 2006-11-15.

1801 m. dvaro savininko G. G. Funcko namų knygoje rašoma, kad čia augęs didžiulis ąžuolas, o aplink jį buvo pastatytas namas. Ąžuolo šakos buvo išsikišusios laukan. Aplinkui dunksoję miškai ir tyrlaukiai. O senieji prūsai kažkokio karo metu šiame name laikė paslėpę medinę derliaus dievaičio Patrimpo stovylą, pastatytą po ąžuolu, kuris žaliavęs ir žiemą. Čia prieglobstį rasdavę prūsai laikė medį ir namą šventais. Iki šiol išlikęs šio ąžuolo kelmas.Vaiškūnienė D., Vaiškūnas J. Atrastas prūsų Romovės legendą menantis švento ąžuolo kelmas, www.alkas.lt, 2014-12-13.

2006 m. Norkaičiuose gyveno tik 4 nuolatiniai gyventojai (deklaravę gyvenamąją vietą 9), veikė girininkija.Venckuvienė A. Norkaičių kaimas – girinių lopšys, Vakarų ekspresas, 2006-11-15.

 Gyventojai 

 Šaltiniai 

Kategorija:Šilutės rajono savivaldybės gyvenvietės